14 
Tcstacellus Maugei Ferussac hist. p. 94. t. 8. fig. 10 — 12. 
— — Lowe primit. p. 40. 
— — fFebb et Berthelot in: Ann. d. scienc. nat. T. 28. p. 307. 
Habitat in Madera. 
Praeter formam testae species enumeratae aegre distinguuntur; colore valde va- 
riant, plurimum tamen Testae, haliotideum cinereum vel lividum, interdum quasi reticula- 
tum reperi; Testae. Maugei contra, saepius coloribus laetioribus tinctiun, rufum vel auran- 
tiacum praesertim ad discum observavi. Longitudine, i. e. corpore extenso 2 — 2^ pollic. 
species aequant, T. Maugei tamen gracilior est et io statu contracto forma elongata cor- 
poris remanet, dum T. haliotideus statu contracto et pallio tecto, formam ovatam, fere 
globosam exhibet. 
Testae vacuae in hortis et cultis ad sepes et sub lapidibus numerose reperiuntur, 
specimina viva autem nonnisi prima luce capiuntur; Testacelli enim interdiu in terra se 
condunt, et tempore nocturno tantum, dum rores densi cadunt vel post imbrem refugia 
subterranea relinquunt; sunt porro carnivori voracissimi et praecipue lumbricis insidias 
liariint. Testacellus modo captus, quum manu recipitur vel alio modo irritatur, raptum 
nocturnum, lumbricum integrum, saepe 3 — 4 pollic. longum, paullatim vomit et simul ex 
antro respiratorio emittit aerem cum muco sub testa prodeuntem, magnam spumam ac- 
cumulantem. Captivos conservare mihi nunquam contigit: primum quidem magna cum 
velocitate fugam petebant, mox vero fatigati; in olla terra humida repleta positi, subito 
in illa se abscondebant neque unquam sponte revertebantur, donec tertio quarlove die 
emortui erant. 
HELICEA. 
^ Testa spiralis; animalia hermaphrodita, pulmonata; viscera membrana conoidea 
spirali inclusa; discus a corpore solutus, tentacula 4 retractilia, superiora majora, apice 
oculifera. 
Genus 1. 
Vitrina Drap. 
Testa imperforata, tenuissima, depressa; spira brevis; anfractus ultimus magnus; 
apertura ampla, lunata vel rotundata, margine columellari subinflexo, saepe mem- 
branaceo. 
